Diari Oficial de la Generalitat Valenciana


Sumari del DOGV 9809, del 14-03-2024 (2024/2240)

RESOLUCIÓ de 7 de març de 2024, del secretari autonòmic de Medi Ambient i Territori, per a l'ampliació del termini de concessió d'ajudes per a l'adquisició d'equipaments o materials que impedisquen l'entrada d'aigües o en faciliten l'evacuació, com ara barreres temporals o permanents, vàlvules antiretorn i altres elements, a la conca baixa del riu Segura, a la Comunitat Valenciana, en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9809

Data del DOGV
:   14-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2240


Data del document
:   07-03-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 7 de març de 2024, del secretari autonòmic de Medi Ambient i Territori, per a l'ampliació del termini de concessió d'ajudes per a l'adquisició d'equipaments o materials que impedisquen l'entrada d'aigües o en faciliten l'evacuació, com ara barreres temporals o permanents, vàlvules antiretorn i altres elements, a la conca baixa del riu Segura, a la Comunitat Valenciana, en el marc del Pla de recuperació, transformació i resiliència. [2024/2240]  
  
Antecedents de fet  
1. El 15 de setembre de 2023, es va publicar en el DOGV, la Resolució de 8 de setembre de 2023, de la Conselleria de Medi Ambient, Aigua, Infraestructures i Territori, per la qual es convoquen les ajudes per a l'adquisició d'equipaments o materials que impedisquen l'entrada d'aigües o en faciliten l'evacuació, com ara barreres temporals o permanents, vàlvules antiretorn i altres elements, a la conca baixa del riu Segura, a la Comunitat Valenciana, en el marc del Pla de recuperació, transformació i resiliència.  
2. De conformitat amb el que s'establix en el punt 2, de l'apartat tretzé de la convocatòria, i d'acord amb el que s'establix en l'article 25.4 de la Llei 38/2003, de 17 de novembre, general de subvencions, el termini màxim per a resoldre i notificar la resolució del procediment no podrà excedir de sis mesos des de la data de publicació de la convocatòria en el DOGV. Per tant, en este cas el termini màxim per a resoldre venç el 15 de març de 2024.  
El venciment del termini màxim sense haver-se notificat la resolució legitima a les persones interessades per a entendre desestimada per silenci administratiu la sol·licitud de concessió de la subvenció, en els termes establits en l'article 25.5 de la Llei 38/2003, de 17 de novembre, general de subvencions.  
3. L'apartat a) de l'article 100.2, de la Llei 1/2015, de 6 de febrer, d'hisenda pública, del sector públic instrumental i de subvencions, establix que l'exercici de la funció interventora comprendrà la fiscalització prèvia dels actes que reconeguen drets de contingut econòmic, aproven despeses, adquirisquen compromisos de despesa o impliquen moviments de fons o valors.  
Tenint en compte que ens trobem davant una subvenció de concurrència competitiva, i d'acord amb el que s'establix en l'article 101 de la Llei 1/2015, per a poder procedir a la concessió de les ajudes és necessari realitzar una fiscalització prèvia del crèdit disponible.  
Els romanents que haurien d'integrar este crèdit no han pogut encara ser incorporats al pressupost de l'exercici 2024, la qual cosa fa impossible complir l'obligació de l'esmentada fiscalització prèvia i justifica la necessitat de procedir a l'ampliació dels terminis que l'administració competent té per a resoldre i notificar la resolució de les ajudes.  
  
Esta ampliació no suposa ni l'alteració de la finalitat de les ajudes ni porta implícits efectes desfavorables per als drets de les persones interessades, sinó que, al contrari, suposa una mesura que coadjuva a l'obtenció d'una resolució expressa, en relació amb les seues sol·licituds.  
4. D'altra banda, l'article 32.4 de la Llei 39/2015, d'1 d'octubre, del procediment administratiu comú de les administracions públiques, preveu la possibilitat d'ampliació de terminis i termes en l'àmbit d'actuació de les administracions públiques, davant l'existència d'una incidència tècnica que haja impossibilitat el funcionament ordinari del sistema o aplicació que corresponga.  
A la vista de les incidències tècniques esdevingudes, i atés que no es perjudiquen drets de tercers, es fa necessari l'ampliació del termini de resolució de la convocatòria.  
A estos fets són aplicables els següents  
  
Fonaments de dret  
1. D'acord amb l'article 32.1 de la Llei 39/2015, d'1 d'octubre, del procediment administratiu comú de les administracions públiques, l'Administració, excepte precepte en contra, podrà concedir d'ofici o a petició de les persones interessades, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades.  
D'altra banda, el punt 3 de l'article 32 establix que la decisió d'ampliació haurà de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs.  
2. L'article 35 de la Llei 39/2015, d'1 d'octubre, assenyala que els acords d'ampliació de terminis hauran de ser motivats, amb succinta referència de fets i fonaments de dret.  
3. Segons el que s'establix en el punt 1 de l'apartat tretzé de la convocatòria, la resolució i concessió d'ajudes, així com les facultats relatives a la modificació, revocació i reintegrament d'estes corresponen a la persona titular de la conselleria competent o en qui delegue.  
  
Per tot això, atesa la proposta de la Direcció General de l'Aigua, resolc:  
  
Primer  
Ampliar el termini per a resoldre la convocatòria de concessió d'ajudes per a l'adquisició d'equipaments o materials que impedisquen l'entrada d'aigües o en faciliten l'evacuació, com ara barreres temporals o permanents, vàlvules antiretorn i altres elements, a la conca baixa del riu Segura, a la Comunitat Valenciana, en el marc del Pla de recuperació, transformació i resiliència, per un termini de tres mesos, a comptar de la finalització, el 15 de març de 2024, del termini establit per a això.  
  
  
Segon  
Esta resolució serà publicada en el DOGV. Esta publicació substituïx la notificació personal i tindrà els mateixos efectes. Contra esta no es podrà interposar cap recurs, de conformitat amb el que s'establix en l'article 23.2 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de març de 2024.- El secretari autonòmic de Medi Ambient i Territori: Francisco Javier Sendra Mengual.